open-index/open-wikipedia-markdown huggingface dataset:
Κωνσταντίνος Αλυσανδράκης

Ο **Κωνσταντίνος Αλυσανδράκης** (γεν. 27 Αυγούστου 1948 στην Αθήνα) είναι Έλληνας πολιτικός και πρώην ευρωβουλευτής. Από τις 20 Ιουλίου 1999 έως τις 19 Ιουλίου 2004 εκπροσώπησε το Κομμουνιστικό Κόμμα Ελλάδας στο 5ο Ευρωκοινοβούλιο. 

Σπούδασε φυσική στο Πανεπιστήμιο Αθηνών και συνέχισε τις σπουδές του στο πανεπιστήμιο του Μέριλαντ. 

## Παραπομπές

Κατηγορία:Ευρωβουλευτές εκλεγμένοι με το Κομμουνιστικό Κόμμα Ελλάδας
Κατηγορία:Ευρωβουλευτές της Ελλάδας εκλεγμένοι την περίοδο 1999-2004
Ευαγγελία Τζαμπάζη

Η **Ευαγγελία Τζαμπάζη** (Σέρρες, 5 Οκτωβρίου 1960) ήταν Ελληνίδα Ευρωβουλευτής με το ΠΑΣΟΚ το διάστημα 2004-09. Έλκει την καταγωγή της από την Κάτω Καμήλα Σερρών.

## Παραπομπές


Κατηγορία:Ευρωβουλευτές της Ελλάδας εκλεγμένοι την περίοδο 2004-2009
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με το ΠΑΣΟΚ
Somewhere in Time

O τίτλος **Somewhere in Time** μπορεί να αναφέρεται: 

* *[[Somewhere in Time (ταινία)]]* (1980)
* *[[Somewhere in Time (άλμπουμ, Iron Maiden)]]*
* *[[Somewhere in Time (άλμπουμ, Reckless Kelly)]]*
Κατάλογος Ευρωπαίων Επιτρόπων ανά εθνικότητα

Ο **Ευρωπαίος Επίτροπος** είναι μέλος της Ευρωπαϊκής Επιτροπής. Κάθε Επίτροπος στο Σώμα διαθέτει συγκεκριμένο χαρτοφυλάκιο και διευθύνεται από τον Πρόεδρο της Ευρωπαϊκής Επιτροπής.  Με απλά λόγια είναι το ισοδύναμο των εθνικών υπουργών. Κάθε κράτος-μέλος της Ευρωπαϊκής Ένωσης έχει το δικαίωμα ορισμού ενός μόνο Επιτρόπου (πριν από το 2004, τα τέσσερα μεγαλύτερα κράτη - Γαλλία, Γερμανία, Ιταλία και Ηνωμένο Βασίλειο - είχαν δικαίωμα ορισμού δύο Επιτρόπων) και τα διορίζει σε συνεννόηση με τον Πρόεδρο.

Η προσχώρηση της Ρουμανίας και της Βουλγαρίας το 2007 αύξησε τον αριθμό των Επιτρόπων από 25 σε 27 και μετά την προσχώρηση της Κροατίας το 2013 ο αριθμός των Επιτρόπων αυξήθηκε σε 28. Παρακάτω είναι ένας κατάλογος όλων των παλαιών και σημερινών Ευρωπαίων Επιτρόπων, δήλωσαν ότι έχουν διοριστεί από τους προέδρους της Ευρωπαϊκής Κοινότητας Άνθρακα και Χάλυβα και της ΕυρωπαϊκήςΚοινότητα Ατομικής Ενέργειας. Τα χρώματα δείχνουν το πολιτικό τους υπόβαθρο (το μπλε για το Ευρωπαϊκό Λαϊκό Κόμμα, το κόκκινο για το Ευρωπαϊκό Σοσιαλιστικό Κόμμα, το κίτρινο για το Κόμμα Συμμαχίας Φιλελευθέρων και Δημοκρατών για την Ευρώπη, και πράσινο για  το Ευρωπαϊκό Πράσινο Κόμμα.

## Αυστρία

## Βέλγιο

## Βουλγαρία

## Κροατία

## Κύπρος

## Τσεχία

## Δανία

## Εσθονία

## Φινλανδία

## Γαλλία

## Γερμανία

## Ελλάδα

## Ουγγαρία

## Ιρλανδία

## Ιταλία

## Λετονία

## Λιθουανία

## Λουξεμβούργο

## Μάλτα

## Ολλανδία

## Πολωνία

## Πορτογαλία

## Ρουμανία

## Σλοβακία

## Σλοβενία

## Ισπανία

## Σουηδία

Κατηγορία:Πολιτική της Ευρωπαϊκής Ένωσης
Ρήνα Κατσελλή

Η **Ρήνα Κατσελλή** ήταν Ελληνοκύπρια συγγραφέας και πολιτικός. Διετέλεσε βουλευτής στην Εκλογική περιφέρεια Κερύνειας εκλεγμένη με το ΔΗΚΟ την περίοδο 1981-1996.

## Βιογραφικά στοιχεία
Η Ρήνα Κατσελλή γεννήθηκε στην Κερύνεια το 1938. Ομιλούσε, πέρα από την ελληνική, την αγγλική γλώσσα. Ήταν συγγραφέας και διευθύντρια του εκδοτικού οίκου *Χρυσοπολίτισσα*.

Την περίοδο 1959-1993 ήταν νυμφευμένη με τον Στέλιο Κατσελλή, ο οποίος διετέλεσε δήμαρχος Κερύνειας, Υπουργός Παιδείας, Υπουργός Άμυνας και Υπουργός Προεδρίας. Είχαν αποκτήσει πέντε παιδιά. Απεβίωσε στις 27 Μαΐου 2021.

## Πολιτική διαδρομή
Το 1978 δημιούργησε τις πρώτες ομάδες που αργότερα ίδρυσαν την γυναικεία οργάνωση του ΔΗΚΟ, τη ΓΟΔΗΚ. Στη συνέχεια εξελέγη επαρχιακή γραμματέας του ΔΗΚΟ Κερύνειας (1980-1996).

Στις βουλευτικές εκλογές του 1981 εξελέγη βουλευτής στην Εκλογική περιφέρεια Κερύνειας με το ΔΗΚΟ για την Δ΄ Κοινοβουλευτική Περίοδο. Ήταν η πρώτη Ελληνοκύπρια γυναίκα βουλευτής της Κυπριακής Δημοκρατίας. Επανεξελέγη στις βουλευτικές εκλογές του 1985 για την Ε΄ Κοινοβουλευτική Περίοδο και στις βουλευτικές εκλογές του 1991 για την ΣΤ΄ Κοινοβουλευτική Περίοδο. Ως βουλευτής, ήταν μέλος στην Κοινοβουλευτική Επιτροπή Εξωτερικών, στην Κοινοβουλευτική Επιτροπή Παιδείας, στην Κοινοβουλευτική Επιτροπή Εργασίας και Κοινωνικών Ασφαλίσεων, στην Κοινοβουλευτική Επιτροπή Προσφύγων, Εγκλωβισμένων, Αγνοουμένων και Παθόντων και στην Κοινοβουλευτική Επιτροπή Περιβάλλοντος.

Την περίοδο 1983-84 ήταν εκπρόσωπος της βουλής στην Κοινοβουλευτική Συνέλευση του Συμβουλίου της Ευρώπης. Συμμετείχε στην Επιτροπή Πολιτισμού και στην Επιτροπή Μετανάστευσης-Προσφύγων-Δημογραφίας.

## Θεατρική και συγγραφική πορεία
Η Ρήνα Κατσελλή είχε ασχοληθεί με το θέατρο και τη συγγραφή βιβλίων. Το 1958 σκηνοθέτησε ερασιτεχνικά τον *[[Ο Αρχοντοχωριάτης|Αρχοντοχωριάτη]]* του Μολιέρου συμμετέχοντας και ως ηθοποιός. Το 1959 έκδωσε το πρώτο της θεατρικό έργο. Το 1962 το έργο της *Ο Ανάξιος* ανεβαίνει από τον Οργανισμός Θεατρικής Αναπτύξεως Κύπρου. Επιπλέον, συχνά έδινε κυπριακές ηθογραφίες και ραδιοδράματα στο ραδιόδωνο και στην τηλεόραση στην Κύπρο. 

Το 1970 έκδωσε τη θεατρική της παραγωγή σε επτά πολυγραφημένους τόμους. Στη συνέχεια έργα της ανέβηκαν από τον Θεατρικό Οργανισμό Κύπρου*,* το θέατρο *ΕΝΑ* και την *Εθνική* *Ακαδημία Δραματικής Τέχνης SίΙνίο D' Amico* *Ρώμης.*

Το 1973 ίδρυσε τις Εκδόσεις Χρυσοπολίτισσα, εκδίδοντας δικά της βιβλία αλλά και άλλων συγγραφέων. Είχε βραβευθεί με το Κρατικό Βραβείο μυθιστορήματος τρεις φορές και μία φορά με το Κρατικό Βραβείο για τη μελέτη της για τον δημοτικιστική Σάββα Χρίστη. Το 2010 βραβεύθηκε με το Αριστείο Γραμμάτων και Τεχνών της Κυπριακής Δημοκρατίας.

Ήταν ιδρυτικό μέλος του Λαογραφικού Ομίλου Κερύνειας. Διετέλεσε 40 χρόνια γραμματέας του ομίλου. Ήταν επίτιμη πρόεδρος του.

## Παραπομπές


## Πηγές
* 
* 
* 
* 

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Κερύνειας
Κατηγορία:Κύπριοι συγγραφείς
Κατηγορία:Βουλευτές Δ΄ Κοινοβουλευτικής Περιόδου (Κύπρος)
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Whiplash (τραγούδι, Metallica)

Το "**Whiplash**" είναι ένα τραγούδι του αμερικανικού thrash metal συγκροτήματος Metallica, το οποίο συμπεριλήφθηκε στο ντεμπούτο άλμπουμ τους, *[[Kill 'em All]]*, του 1983. Τον Ιανουάριο του 1984, κυκλοφόρησε και ως single, το πρώτο από τα συνολικά δύο του δίσκου αυτού, καθώς επίσης και το πρώτο, γενικότερα, του συγκροτήματος. Το κομμάτι μετά την κυκλοφορία του διασκευάστηκε από διάφορους καλλιτέχνες, με τις πιο αξιοσημείωτες διασκευές να είναι των Pantera, των Destruction και των Motörhead, με την τελευταία να κερδίζει και βραβείο Grammy, στην κατηγορία *Best Metal Performance*. Επίσης, σύμφωνα με τον Kirk Hammet, αυτό ήταν το αγαπημένο Metallica τραγούδι του Kurt Cobain.

## Παραπομπές


## Εξωτερικοί σύνδεσμοι
* Whiplash στο Metallica.com

Κατηγορία:Τραγούδια του 1983
Κατηγορία:Singles του 1984
Κατηγορία:Singles (ντεμπούτο)
Κατηγορία:Τραγούδια των Metallica
Κατηγορία:Τραγούδια των Motörhead
Κατηγορία:Singles της Megaforce Records
Στέλιος Γούτης

Ο **Στέλιος Γούτης** (Θεσσαλονίκη, 1 Μαρτίου 1944) είναι Έλληνας ηθοποιός. Είναι γνωστός ως Παπα-Τριαντάφυλλος στη σειρά Το καφέ της Χαράς. Σπούδασε στη Δραματική Σχολή Αθηνών του Γιώργου Θεοδοσιάδη. Έχει συμμετάσχει τόσο στην τηλεόραση, όσο και στον κινηματογράφο.

## Φιλμογραφία

### Τηλεόραση

### Κινηματογράφος

## Παραπομπές


Κατηγορία:Έλληνες ηθοποιοί
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Συμβούλιο του Στέμματος (Ελλάδα)

Στο Βασίλειο της Ελλάδας, το **Συμβούλιο του Στέμματος** ήταν ένα άτυπο συμβουλευτικό συμβούλιο που υπαγόταν στον Βασιλέα των Ελλήνων. Το συμβούλιο συνεδρίαζε αρκετές φορές. Στις συνεδριάσεις του συμβουλίου συνήθως συμμετείχε ο Βασιλιάς, ο Πρωθυπουργός και οι επικεφαλείς των κομμάτων του κοινοβουλίου. Ο Βασιλιάς και ο πρωθυπουργός είχαν την δυνατότητα να προσκαλέσουν τρίτα άτομα να συμμετάσχουν στην συνεδρίαση. 

## Θεσμοποίηση
Το Συμβούλιο του Στέμματος διαδέχθηκε, αυτή τη φορά σε τυπικό επίπεδο, το Συμβούλιο του Έθνους κατά τη βραχεία ισχύ των Συνταγμάτων του 1968 και του 1973, ενώ με το Σύνταγμα του 1975 μετονομάστηκε σε Συμβούλιο της Δημοκρατίας, για να καταργηθεί τελικώς με την Συνταγματική αναθεώρηση του 1986. 

## Παραπομπές


Κατηγορία:Βασίλειο της Ελλάδας
Μπάντα του Ελληνικού Ναυτικού

[μικρογραφία|Η μπάντα παρελαύνει στην [Σόφια της Βουλγαρίας, το 2009.]]
Η **Μουσική του Ελληνικού Πολεμικού Ναυτικού** είναι ελληνική στρατιωτική μπάντα. Η Μουσική ΠΝ ιδρύθηκε τον Απρίλιο του 1879. Η μπάντα στρατοπεδεύει στο Ναυτικό Οχυρό του Βοτανικού στο κέντρο της Αθήνας και υπάγεται στην Διεύθυνση Εθιμοτυπίας και Δημοσίων Σχέσεων του Γενικού Επιτελείου Ναυτικού.

Στα 143 χρόνια ύπαρξής της, η μπάντα έχει εκπροσωπήσει το Πολεμικό Ναυτικό σε μεγάλες κρατικές εκδηλώσεις. Έχει εμφανιστεί στο ραδιόφωνο και την τηλεόραση, ενώ στο ενεργητικό της υπάρχουν και πολλές περιοδείες στο εξωτερικό. Η μπάντα συμμετείχε στην τελετή έναρξης των Ολυμπιακών Αγώνων του 1896 και των Ολυμπιακών Αγώνων του 2004. Επίσης έχει συμμετάσχει σε διάφορα φεστιβάλ για στρατιωτικές μπάντες στην Ευρώπη.

## Παραπομπές


Κατηγορία:Ελληνικό Πολεμικό Ναυτικό
Κορνέλιους Α. Σμιθ

Ο **Σερ Κορνέλιους Έλβιν Σμιθ** (Sir Cornelius Alvin Smith, GCMG, ON    , γεννήθηκε το 1937) είναι ο Γενικός Κυβερνήτης των Μπαχαμών  από τις 28 Ιουνίου 2019 έως την 1η Σεπτεμβρίου 2023.

## Βιογραφία
Γεννήθηκε στις 7 Απριλίου 1937.  Προηγουμένως ήταν πρεσβευτής στις Ηνωμένες Πολιτείες από το 2008. Ήταν επίσης υπουργός Μεταφορών και Αεροπορίας των Μπαχαμών.   Το 2018 ορκίστηκε ως αναπληρωτής γενικός κυβερνήτης.  

## Παραπομπές


Σμιθ
Πρωθυπουργός των Μπαχαμών

Ο **Πρωθυπουργός των Μπαχαμών** είναι ο αρχηγός της κυβέρνησης των Μπαχαμών . Σημερινός πρωθυπουργός είναι ο Φίλιπ Ντέιβις, ο οποίος ορκίστηκε στις 17 Σεπτεμβρίου 2021 έπειτα από τη σαρωτική νίκη του Προοδευτικού Φιλελεύθερου Κόμματος στις εκλογές. Ο Πρωθυπουργός διορίζεται επισήμως από τον Γενικό Κυβερνήτη των Μπαχαμών, ο οποίος εκπροσωπεί τον Κάρολο Γ΄, Βασιλιά των Μπαχαμών (αρχηγό κράτους). 

Το ακόλουθο λήμμα περιέχει **κατάλογο πρωθυπουργών των Μπαχαμών**, από την ίδρυση της θέσης του επικεφαλής υπουργού των Νήσων Μπαχάμα το 1955 μέχρι σήμερα. 

## Γραφείο του Πρωθυπουργού
Ο πρωθυπουργός των Μπαχαμών είναι ο επικεφαλής της κυβέρνησης των Μπαχαμών . Τα καθήκοντα του πρωθυπουργού περιλαμβάνουν: 

# την Λιμενική Αρχή της Νήσου Μεγάλη Μπαχάμα 
# την Επιτροπή  Επιχειρήσεων Δημόσιας Ωφελείας 
# Το έργο αναζωογόνησης της πόλης Νασάου 
# Βιομηχανική και ξενοδοχειακή ενθάρρυνση 
# Υπηρεσίες Πληροφοριών για τις Μπαχάμες 
# Εθνικό Οικονομικό Συμβούλιο 
# Προώθηση και διευκόλυνση των επενδύσεων 
# Ανάπτυξη στα Νησιά της Οικογένειας 

Οι υπηρεσίες του πρωθυπουργού περιλαμβάνουν: 

* Τμήμα Κτηματολογίου και Χωρομετρίας 

# Οικόπεδα και Τοπογραφία 
# Απόκτηση γης 

* Τμήμα Τοπικής Αυτοδιοίκησης 

# Σχέσεις με οργανισμούς τοπικής αυτοδιοίκησης 
# Τοπικές ενώσεις βελτίωσης 

## Κατάλογος αρχηγών κυβερνήσεων των Μπαχαμών (1955-σήμερα)

### Επικεφαλής υπουργός (Chief Minister) των Νήσων Μπαχάμα (1955-1964)

### Πρωθυπουργοί (Premiers) των Νήσων Μπαχάμα (1964-1969)

### Πρωθυπουργός της Κοινοπολιτείας των Νήσων Μπαχάμα (1969-1973)

### Πρωθυπουργοί της Κοινοπολιτείας των Μπαχαμών (1973-σήμερα)

## Αναπληρωτές πρωθυπουργοί

* Άρθουρ Ντάιον Χάνα 1967-1984 
* Κλέμεντ Τ. Μέιναρντ 1985-1992 
* Όρβιλ Τέρνκουεστ 1992-1995 
* Φρανκ Γουάτσον 1995-2002 
* Σίνθια Α. Πρατ 2002-2007 
* Μπρεντ Σίμονετ 2007-2012 
* Φίλιπ Ντέιβις 2012-2017 
* Πίτερ Τέρνκουεστ 2017-σήμερα 

## Δείτε επίσης
* Γενικός Κυβερνήτης των Μπαχαμών 

## Παραπομπές



Μπαχαμ
Πέτρος Στεφάνου

Ο **Πέτρος Στεφάνου** (Ερμούπολη, 17 Αυγούστου 1963) είναι ρωμαιοκαθολικός ιεράρχης που διετέλεσε Επίσκοπος Σύρου από τις 13 Μαΐου 2014 έως την παραίτησή του στις 11 Απριλίου 2025. Σήμερα, αναφέρεται ως Επίτιμος Επίσκοπος Σύρου.

## Βιογραφία
Ο Πέτρος Στεφάνου γεννήθηκε στην Ερμούπολη, στις 17 Αυγούστου 1963, από τον Στέφανο Στεφάνου και τη Μαρία Μαραγκού, όπου και περάτωσε τις εγκύκλιες σπουδές του. Σπούδασε στην Ανωτάτη Σχολή Οικονομικών και Εμπορικών Επιστημών (Α.Σ.Ο.Ε.Ε.), από όπου αποφοίτησε το 1986. Έζησε στο Τάγμα των Ιησουιτών κατά τα έτη 1986-1988. Πραγματοποίησε μεταπτυχιακές σπουδές στο Θεολογικό Πανεπιστήμιο της Βορείου Ιταλίας στη Πάντοβα.

Στις 26 Ιουνίου 1994 ο Στεφάνου χειροτονήθηκε διάκονος και στις 15 Ιουλίου 1995 χειροτονήθηκε ιερέας, και τις δύο χειροτονίες πραγματοποίησε ο προκάτοχος του, Φραγκίσκος Παπαμανώλης. Από τότε υπηρέτησε ως εφημέριος στις ενορίες Αγίου Πέτρου στην Ποσειδωνία και Αγίου Ιωσήφ στον Βήσσα έως τις 30 Ιουνίου 2014. Επιπλέον, υπηρέτησε ως διαχειριστής στα οικονομικά της Επισκοπής Σύρου και από το 2001 ως ιεροδιδάσκαλος σε γυμνάσιο της Σύρου.

Στις 13 Μαΐου 2014, ο Πάπας Φραγκίσκος τον διόρισε επίσκοπο Σύρου και αποστολικό διοικητή των ρωμαιοκαθολικών επισκοπών της Κρήτης και της Θήρας. Στις 2 Ιουλίου 2014, ο Στεφάνου χειροτονήθηκε στον βαθμό του επισκόπου. Παράλληλα με τα ποιμαντικά του καθήκοντα, διετέλεσε και Πρόεδρος της Ιεράς Συνόδου της Καθολικής Ιεραρχίας Ελλάδος.

Τον Μάρτιο του 2025, μετά από πολύμηνες έρευνες των ελληνικών αρχών περί εμπλοκής του ίδιου αλλά και άλλων ιερέων της επισκοπής του σε σκάνδαλο υπεξαίρεσης των ταμείων της Καθολικής Εκκλησίας στην Ελλάδα, ο Στεφάνου παραιτήθηκε από Πρόεδρος της Ιεράς Συνόδου και έθεσε την παραίτησή του από επίσκοπος Σύρου στη διάθεση του Πάπα Φραγκίσκου, ο οποίος την αποδέχτηκε στις 11 Απριλίου.

## Παραπομπές


## Εξωτερικοί σύνδεσμοι

* Πληροφορίες για τον Στεφάνου
* Ανακοίνωση ανάληψης της θέσης του Επισκόπου Σαντορίνης, Μήλου και Σύρου από τον Πέτρο Στεφάνου

Κατηγορία:Επίσκοποι Σύρου
Κατηγορία:Έλληνες Ρωμαιοκαθολικοί
Άραβες στην Ελλάδα

Οι **Άραβες στην Ελλάδα** () αναφέρονται στους ανθρώπους Αραβικών χωρών, κυρίως από χώρες όπως ο Λίβανος, η Συρία, τα Παλαιστινιακά Εδάφη, το Ιράκ και η Ιορδανία. Αρκετοί από τους Άραβες με καταγωγή από αυτές τις χώρες είναι χριστιανοί. Μικρότερες κοινότητες Αραβοελλήνων προέρχονται από την Αίγυπτο, την Αλγερία, την Τυνησία, το Μαρόκο, τη Λιβύη και το Σουδάν. Οι Άραβες της Ελλάδας κατάγονται από Κόπτες, Βέρβερους, Σύριους και Κούρδους, οι οποίοι μπερδεύονται συχνά με τους Άραβες. Στην Ελλάδα ζουν 30.800 Άραβες. Στην Ελλάδα ζουν πολλοί Αιγύπτιοι, Λίβυοι, Ιρακινοί και Λιβανέζοι. Επίσης, στην Ελλάδα ζουν αρκετοί Σύριοι, Παλαιστίνιοι, Ιορδανοί, Μαροκινοί, Αλγερινοί και Τυνήσιοι. Οι περισσότεροι Άραβες της Ελλάδας ζουν στην Αθήνα και τη Θεσσαλονίκη. Ωστόσο, μπορούν να βρεθούν σε όλα τα μέρη της χώρας.

Επιπλέον, στην Ελλάδα φιλοξενούνται Άραβες πρόσφυγες (π.χ. πρόσφυγες του Συριακού εμφυλίου πολέμου) ή παράνομοι μετανάστες που θέλουν να μεταναστεύσουν σε κάποια χώρα της δυτικής Ευρώπης.

## Άραβες στη Βυζαντινή Αυτοκρατορία
Το 904, οι Άραβες λεηλάτησαν τη Θεσσαλονίκη, το μεγαλύτερο επίτευγμα τους στο σημερινό έδαφος της Ελλάδας, ενώ τέσσερα χρόνια αργότερα νικήθηκαν από τον Βυζαντινό στρατηγό Ιμμέριο στο Αιγαίο. Το 961, ο Νικηφόρος Φωκάς σημείωσε ότι ο αριθμός των Αράβων στην Ελλάδα έχει αυξηθεί.

## Παραπομπές

## Εξωτερικοί σύνδεσμοι

* 
Κατηγορία:Μεσανατολική διασπορά στην Ελλάδα
Κατηγορία:Μουσουλμανικές κοινότητες στην Ευρώπη
Κατηγορία:Πληθυσμιακές ομάδες της Ελλάδας
ΕΒΚΑΦ

Το **ΕΒΚΑΦ** είναι μουσουλμανικό ίδρυμα στην Κυπρο, το οποίο ιδρύθηκε το 1750 και χειρίζεται τις δωρεές κτημάτων (βακούφια) που έχουν γίνει από πιστους για θρησκευτικους λόγους προς τον Αλλάχ. Κατα την διαρκεια των αιώνων εχει καταφέρει να συγκεντρώσει σημαντική περιουσία.  Γενικός διευθυντής του ιδρύματος σήμερα ειναι ο Prof. Dr. İbrahim Benter. To ίδρυμα σήμερα υπάγεται στην Τουρκοκυπριακή Διοίκηση Βακουφίων (Kıbrıs Türk Vakıflar Đdaresi) που υπαγεται στην διοίκηση της κατεχόμενης Κυπρου.

## Παραπομπές


## Πηγές
*

Κατηγορία:Ισλάμ στην Κύπρο
Κριστόφ Μιλάκ

Ο **Κριστόφ Μιλάκ** (*Kristóf Milák*, γεννήθηκε 20 Φεβρουαρίου 2000) είναι Ούγγρος κολυμβητής. Από το 2019 κατέχει το παγκόσμιο ρεκόρ στα 200 μέτρα πεταλούδα με χρόνο 1:50.73.

## Βιογραφία
Γεννήθηκε στις 20 Φεβρουαρίου 2000 στη Βουδαπέστη. 

Το 2017 στο Παγκόσμιο Πρωτάθλημα Υγρού Στίβου κέρδισε το ασημένιο μετάλλιο στα 100 μ. πεταλούδα με 50,62. Επρόκειτο για νέο παγκόσμιο  ρεκόρ εφήβων και νέο ρεκόρ Ουγγαρίας στο εν λόγω αγώνισμα, 15 εκ. λιγότερα από το 50,77 που πέτυχε ο ίδιος ο Μιλάκ στον ημιτελικό, και που ήταν επίσης παγκόσμιο ρεκόρ εφήβων και ρεκόρ Ουγγαρίας. 

Το 2018 στο Πανευρωπαϊκό Πρωτάθλημα Κολύμβησης, που διεξήχθη στη Γλασκόβη, κέρδισε το χρυσό μετάλλιο στα 200 μέτρα πεταλούδα, ενώ στους Ολυμπιακούς Αγώνες Νέων της ίδιας χρονιάς κέρδισε τρία χρυσά μετάλλια και ένα ασημένιο.

Στο Παγκόσμιο Πρωτάθλημα Κολύμβησης, στο Γκουάνγκτζου, το 2019, κέρδισε το χρυσό μετάλλιο καταρρίπτοντας το παγκόσμιο ρεκόρ του Μάικλ Φελπς, με χρόνο 1:50.73.

## Παραπομπές


## Εξωτερικοί σύνδεσμοι
*https://www.fina.org/athletes/kristof-milak-14 
*https://www.the-sports.org/kristof-milak-swimming-spf451459.html

Κατηγορία:Κολυμβητές
Κατηγορία:Ούγγροι αθλητές
Σουλεϊμάν ιμπν Κουτουλμίς

Ο **Σουλεϊμάν Α΄ ιμπν Κουτουλμίς** (πέθανε το 1086) ίδρυσε ένα ανεξάρτητο Σελτζουκικό κράτος στην Ανατολή και κυβέρνησε σαν ο πρώτος Σουλτάνος του Ρουμ (1077 - 1086).
Ο Σουλεϊμάν ιμπν Κουτουλμίς ήταν γιος του Κουτουλμίς, που είχε έρθει σε σύγκρουση με τον εξάδελφό του Αλπ Αρσλάν για τον θρόνο της Μεγάλης Αυτοκρατορίας των Σελτζούκων. Με τον θάνατο του πατέρα του (1064) ο Σουλεϊμάν δραπέτευσε με τους τρεις αδελφούς του στην οροσειρά τού Ταύρου, στα σύνορα της αυτοκρατορίας μαζί με φυλές Τουρκομάνων. Ο Αλπ Αρσλάν απάντησε με μία σειρά από επιδρομές, στις οποίες σκοτώθηκαν όλα τα αδέλφια τού Σουλεϊμάν, επέζησε μόνο ο ίδιος ο Σουλεϊμάν και έγινε αρχηγός των Τουρκομάνων.

## Ίδρυση του Σουλτανάτου του Ρουμ

Ο Βυζαντινός Αυτοκράτορας Μιχαήλ Ζ΄ Δούκας ζήτησε την βοήθεια τού Σουλεϊμάν Α΄ εναντίον του Νικηφόρου Γ΄ Βοτανειάτη, που διοικούσε το Θέμα Ανατολικών και τον αμφισβητούσε στον θρόνο. Ο Σουλεϊμάν αιφνιδίασε ένα μικρό στρατιωτικό σώμα του Βοτανειάτη ανάμεσα στην Κιουτάχεια και το Ιζνίκ· ο σφετεριστής Βοτανειάτης έπεισε ωστόσο στο τέλος τον Σουλεϊμάν να τον υποστηρίξει. Η υποστήριξη του Σουλεϊμάν ήταν επιτυχής και ο Βοτανειάτης σαν ανταμοιβή του παραχώρησε πρόσβαση στην Ασιατική πλευρά του Βοσπόρου, πολύ κοντά στην Κωνσταντινούπολη. Ο Σουλεϊμάν ιμπν Κουτουλμίς υποστήριξε σε δύο χρόνια έναν άλλον σφετεριστή, τον Νικηφόρο Μελισσηνό. Ο Νικηφόρος Μελισσηνός άνοιξε τις πύλες της Νίκαιας στους Τουρκομάνους και επέτρεψε στον Σουλεϊμάν να εγκαταστήσει μία μόνιμη στρατιωτική βάση. Σε λίγο καιρό ολόκληρη η Βιθυνία βρισκόταν στον έλεγχο του Σουλεϊμάν· αυτό δημιούργησε μεγάλα προβλήματα στη Βυζαντινή αυτοκρατορία, επειδή ο Αυτοκράτορας στην Κωνσταντινούπολη δεν μπορούσε να επικοινωνήσει με τους υποτελείς του στην Ανατολή. Ο Σουλεϊμάν ιμπν Κουτουλμίς εγκατέλειψε τη Νίκαια (1084) και άφησε στη θέση του τον ευγενή Αμπντούλ Κασίμ.  

## Δολοφονία

Ο Σουλεϊμάν επέκτεινε σύντομα το βασίλειο του: κατέλαβε την Αντιόχεια και αφού έσφαξε τους κατοίκους, έκλεψε τους θησαυρούς από την εκκλησία του Αγίου Κασσιανού και ο ναός μετατράπηκε σε τζαμί. Δολοφονήθηκε κοντά στην Αντιόχεια από τον Τουτούς (1086), τον Σελτζούκο κυβερνήτη της Συρίας· δεν είναι βέβαιο αν τον θανάτωσε ο Τουτούς από πίστη στον Μεγάλο Σουλτάνο των Σελτζούκων Μαλίκ Σαχ Α΄ ή για προσωπικούς λόγους. Ο γιος του Κιλίτζ Αρσλάν Α΄ μεταφέρθηκε αιχμάλωτος στο Ισφαχάν, αλλά με τον θάνατο του Μαλίκ Σαχ Α΄ έγινε ο νέος Σουλτάνος του Ρουμ.

## Παραπομπές
 		


## Πηγές
*Σπυρίδων Βρυώνης, Η παρακμή του μεσαιωνικού Ελληνισμού στη Μικρά Ασία και η διαδικασία εξισλαμισμού (11ος-15ος αιώνας), μτφρ. Κάτια Γαλαταριώτου, εκδ.Μ.Ι.Ε.Τ., Αθήνα, 1996.
*Γεώργιος Οστρογκόρσκι, Ιστορία του Βυζαντινού κράτους
*Andrew Peacock, The Seljuks of Anatolia: Court and Society in the Medieval Middle East, (I.B. Tauris, 2013)
*Claude Cahen, Pre-Ottoman Turkey: a general survey of the material and spiritual culture and history c. 1071-1330, trans. J. Jones-Williams (New York: Taplinger, 1968)

Σουλεϊμάν Α¨
Σουλεϊμάν Α΄
Σεισμική ροπή

Η **σεισμική ροπή** είναι μια ποσότητα που χρησιμοποιείται από τους σεισμολόγους για τη μέτρηση του μεγέθους ενός σεισμού. Η σεισμική ροπή ενός σεισμού εκτιμάται συνήθως με τη χρήση της όποιας διαθέσιμης πληροφορίας που μπορεί να ορίσει το μέγεθός και τα στοιχεία του. Για σύγχρονος σεισμούς, η ροπή συνήθως μετριέται με σεισμόγραμμα. Για σεισμούς που έλαβαν χώρα σε μια παλαιότερη εποχή, η ροπή εκτιμάται με γεωλογικές εκτιμήσεις. 

## Πηγές
*.
*.
*.
*.

Κατηγορία:Σεισμολογία
Μπιρτβίσι

Το **Μπιρτβίσι** ( ) είναι ένα ερειπωμένο μεσαιωνικό φρούριο που χτίστηκε μεταξύ των ασβεστολιθικών βράχων στο φαράγγι του ποταμού Αλγκέτι. Υπάγεται στο Δήμο Τετριτσκάρο, στο μχάρε Κβέμο Κάρτλι της Γεωργίας. Βρίσκεται δίπλα στον Εθνικό Δρυμό του Αλγκέτι, νοτιοδυτικά της Τιφλίδας.

## Περιγραφή
Το φρούριο καταλαμβάνει έκταση 1 τ.χλμ. και είναι χτισμένο σε δυσπρόσιτη βραχώδη περιοχή, περιτειχισμένο από οχυρωματικά τείχη και πύργους, εκ των οποίων αντιπροσωπευτικός είναι ο πύργος *Σευποβάρι* («Ισχυρογνώμονας/Πεισματάρης») στην κορυφή του υψηλότερου βράχου. 

Η ιστορική τοποθεσία περιλαμβάνει ερείπια του κάστρου, οικημάτων και βοηθητικών δομών, όπως λουτρά. Υπήρχαν σκαλιά και σύστημα συλλογής του βρόχινου νερού με αυλάκια. Ο πύργος Σευποβάρι ήταν τετραόροφος ενώ τα οικήματα ήταν ενός ή δύο ορόφων. Η περιοχή με τις δασικές εκτάσεις της ήταν ένα φυσικό οχυρό, και όπου υπήρχαν δρόμοι κατασκευάζονταν αμυντικά τείχη και πύργοι.

## Ιστορία
Στις ιστορικές αναφορές, το Μπιρτβίσι αναφέρεται για πρώτη φορά ως ιδιοκτησία του Αραβικού Εμιράτου της Τιφλίδας, που το 1038 πέρασε στα χέρια των Γεωργιανών ευγενών Λιπάριτ, Δούκα του Κιντεκάρι, και Ιβάν Αμπαζάτζε. 

Κατά το Μεσαίωνα το Μπιρτβίσι θεωρείτο ως ένα απόρθητο οχυρό που όποιος το κατείχε θα μπορούσε να ελέγξει ολόκληρο το φαράγγι του Αλγκέτι με την στρατηγική του σημασία. Το 1403 ο Τούρκο-Μογγολικός στρατός του Ταμερλάνου έπληξε σοβαρά το κάστρο κατά τη διάρκεια μιας από τις εισβολές του στη Γεωργία.  

Μετά τη διάλυση του Βασιλείου της Γεωργίας αργότερα στον 15ο αιώνα, το Μπιρτβίσι βρέθηκε εντός των συνόρων του Βασιλείου του Κάρτλι και ήταν ιδιοκτησία της ευγενούς οικογένειας των Μπαρατασβίλι. 

Το φρούριο λειτούργησε ως αμυντική δομή μέχρι τα τέλη του 18ου αιώνα.

## Παραπομπές

Κατηγορία:Κάστρα στη Γεωργία
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Ιωάννης Γιαννακίτσας

Ο **Ιωάννης Γιαννακίτσας** ήταν Έλληνας αξιωματικός του στρατού και πολιτικός.

## Βιογραφικά στοιχεία
Φοίτησε στη Στρατιωτική Σχολή Ευελπίδων και έφθασε μέχρι τον βαθμό του αντιστράτηγου. Συμμετείχε στον ελληνοτουρκικό πόλεμο του 1897 και στους Βαλκανικούς Πολέμους. Το 1917 τέθηκε σε διαθεσιμότητα για πολιτικούς λόγους για να ανακληθεί τελικώς το 1920. Αποστρατεύθηκε το επόμενο έτος.

Στις εκλογές του 1899 εξελέγη βουλευτής Λάρισας και επανεξελέγη σε αυτές του 1902, του 1905 και του 1906. Το 1915 τοποθετήθηκε υπουργός Στρατιωτικών στις κυβερνήσεις Αλέξανδρου Ζαΐμη και Στέφανου Σκουλούδη.

Απεβίωσε στην Αθήνα.

## Παραπομπές


Κατηγορία:Βουλευτές Λάρισας
Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υπουργοί Στρατιωτικών
Procter & Gamble

Η **Procter & Gamble** (**P&G**) είναι μια αμερικανική πολυεθνική εταιρία καταναλωτικών αγαθών με έδρα το Σινσινάτι, Οχάιο, ΗΠΑ, που ιδρύθηκε το 1837 από τους William Procter και James Gamble. Ειδικεύεται σε ένα ευρύ φάσμα προσωπικής υγείας / υγείας των καταναλωτών και προϊόντων προσωπικής φροντίδας και υγιεινής. αυτά τα προϊόντα είναι οργανωμένα σε διάφορα τμήματα συμπεριλαμβανομένης της ομορφιάς? Περιποίηση; Φροντίδα υγείας; Υφάσματα & οικιακή φροντίδα? και μωρό, γυναικεία & οικογενειακή φροντίδα. Πριν από την πώληση του Pringles στην Kellogg's, το χαρτοφυλάκιο προϊόντων περιελάμβανε επίσης τρόφιμα, σνακ και ποτά.

Ο David Taylor είναι ο σημερινός πρόεδρος και διευθύνων σύμβουλος της Procter & Gamble.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις των ΗΠΑ
Κατηγορία:Πολυεθνικές εταιρείες
Σέρβοι στην Ελλάδα

Οι **[[Σέρβοι]] στην Ελλάδα** (, Σρμπι ου Γκρτσκοϊ) αναφέρονται στους Έλληνες κατοίκους σερβικής καταγωγής και τους υπηκόους της Ελληνικής Δημοκρατίας που γεννήθηκαν στη Σερβία (ή στη ΣΔ Σερβίας της πρώην Γιουγκοσλαβίας). Σήμερα ζουν πάνω από 15.000 Σέρβοι στην Ελλάδα, ενώ σύμφωνα με την απογραφή του 2001 περίπου 5.200 γεννηθέντες στη Σερβία έχουν ελληνική ιθαγένεια. 

## Σερβική πολιτιστική κληρονομιά στην Ελλάδα

Αρχείο:Hilandar Monastery and Saint Sava Tower, Mount Athos, Greece.jpg|Μονή Χιλανδαρίου
Αρχείο:VidoSerbianMausoleum.jpg|Μαυσωλείο του Βίδου
Αρχείο:Zejtinlik.jpg|Κοιμητήριο του Ζέιτελνικ
Αρχείο:Sr kuca krf.jpg|Σερβικό Μουσείο Κέρκυρας
Αρχείο:Krf krst Kralja Aleksandra.jpg|Σταυρός του Βασιλιά Αλεξάνδρου Α΄


## Αξιοσημείωτοι Έλληνες σερβικής καταγωγής

*Ναταλί Θάνου
*Άννα Πρέλεβιτς
*Γιώργος Μπέροβιτς
*Μπράνισλαβ Πρέλεβιτς
*Ντράγκαν Σάκοτα
*Ντούσαν Σάκοτα
*Βλαδίμηρος Γιάνκοβιτς
*Μπόμπαν Γιάνκοβιτς
*Ντούσαν Βούκτσεβιτς
*Μίλαν Τόμιτς 
*Πρέντραγκ Τζόρτζεβιτς
*Σίνισα Ντομπρασίνοβιτς 
*Μίλαν Γκούροβιτς
*Μάρκο Γιάριτς
*Ντούσαν Γιέλιτς
*Βάσος Μαυροβουνιώτης
*Τζόρτζε Μιχαήλοβιτς
*Ιγκόρ Μιλόσεβιτς
*Μίροσλαβ Πετσάρσκι
*Δημήτρης Πόποβιτς
*Ράντοσλαβ Νεστέροβιτς
*Πέγια Στογιάκοβιτς
*Ντράγκαν Τάρλατς
*Μίταρ Τζούριτς

## Δείτε επίσης

*Σερβική διασπορά
* Έλληνες στη Σερβία
* Ελληνοσερβικές σχέσεις

## Πηγές
* 
* 
* 

*
Κατηγορία:Πληθυσμιακές ομάδες της Ελλάδας
Ελλαδα
Ελλαδα
Κούρδοι στην Ελλάδα

Οι **Κούρδοι στην Ελλάδα** (σοράνι: کوردێن یەونانستانـێ, κουρμαντζί: Kurdên li Yewnanîstanê) είναι άνθρωποι κουρδικής καταγωγής που ζουν στην Ελλάδα.Συγκεντρώνονται στην Αττική,στην Θεσσαλονίκη και στην Πάτρα στις οποίες υπάρχουν κουρδικές κοινότητες και οργανώσεις.

Οι περισσότεροι Κούρδοι της Ελλάδας έχουν έρθει στην Ελλάδα λόγω πολέμου και δίωξης στις πατρίδες τους. Κατά την διάρκεια της δεκαετίας του 1990, οι Κούρδοι που ζήτησαν άσυλο στην Ελλάδα ήταν κυρίως Ιρακινοί και σε μικρότερο βαθμό Κούρδοι της Τουρκίας,της Συρίας και του Ιράν. Στα τελευταία χρόνια της δεκαετίας του 1990, 43.759 Κούρδοι μπήκαν σε ελληνικό έδαφος (40.932 από το Ιράκ και 2.827 από τη Τουρκία). Από αυτούς μόνο οι 9.797 ζήτησαν άσυλο στην Ελλάδα.

Οι κοινωνικές σχέσεις Ελλήνων και Κούρδων είναι καλές. Η ερευνήτρια Ασπασία Παπαδοπούλου ισχυρίζεται ότι ο λόγος για τις καλές σχέσεις είναι ότι πολλοί Έλληνες κατάγονται επίσης από πρόσφυγες που ζούσαν σε περιοχές που παλαιότερα είχαν σημαντική ελληνική παρουσία (π.χ. Μικρασιατική Καταστροφή). Σε μια συνέντευξη για το κουρδικό ειδησεογραφικό κανάλι Kurdistan 24, ο Έλληνας υπουργός μετανάστευσης Ιωάννης Μουζάλας δήλωσε ότι οι Έλληνες και οι Κούρδοι της Ελλάδας έχουν εξαιρετικούς δεσμούς. Οι Κούρδοι της Ελλάδας διοργανώνουν φιλοκουρδικές διαδηλώσεις και λειτουργούν διάφορα κουρδικά πολιτιστικά κέντρα σε όλη την επικράτεια. Κατά την διάρκεια της δεκαετίας του 1990, η Τουρκία κατηγορούσε συχνά την Ελλάδα ότι παρείχε προστασία σε Κούρδους επαναστάτες του Εργατικού Κόμματος του Κουρδιστάν.

## Δείτε επίσης
* Θάνατος του Αλάν Κουρντί
* Σχέσεις Ελλάδας-Ιρακινού Κουρδιστάν

## Παραπομπές


## Περαιτέρω ανάγνωση
* 
* 

Κουρδοι
Αμπντουλάχ του Παχάνγκ

Ο **Αμπντουλάχ του Παχάνγκ** (*Al-Sultan Abdullah Ri’ayatuddin Al-Mustafa Billah Shah ibni Almarhum Sultan Haji Ahmad Shah Al-Musta’in Billah*, τζάουι: السلطان عبدالله رعاية  
الدين المصطفى بالله شاه الحاج ابن المرحوم سلطان حاج احمد شاه المستعين بالله), γεννηθείς στις 30 Ιουλίου 1959, ήταν ο 16ος Yang di-Pertuan Agong (αρχηγός κράτους) της Μαλαισίας από το 2019 έως το 2024 και ο 6ος Σουλτάνος του Παχάνγκ.  Ανακηρύχθηκε Σουλτάνος στις 15 Ιανουαρίου 2019, διαδεχόμενος τον πατέρα του, Σουλτάνο Αχμάντ Σαχ, ο οποίος αποφασίστηκε να παραιτηθεί του θρόνου στη διάρκεια σύσκεψης του Βασιλικού Συμβουλίου στις 11 Ιανουαρίου.

Στις 24 Ιανουαρίου 2019 εξελέγη ως ο 16ος  Yang di-Pertuan Agong της Μαλαισίας. Ορκίστηκε και ανέλαβε καθήκοντα στις 31 Ιανουαρίου και ενθρονίστηκε στις 30 Ιουλίου. Ήταν επίσης μέλος του Συμβουλίου της ΦΙΦΑ από το 2015 ως το 2019.

## Παραπομπές


Αμπντουλαχ
Διονήσι Κεφαλονιάς

Το **Διονήσι** ή **Διονύσι** ή **Θειονήσι** ή **Δίας**, είναι ακατοίκητη νησίδα που βρίσκεται στην νήσο Κεφαλλονιά, απέναντι (νότια) από την Παραλία Παλαιολινού και δυτικά του ακρωτηρίου Λάκκα. 

Κατά τον Ηλία Τσιτσέλη υπάρχει η παράδοση ότι το όνομα προέρχεται από κάποιο ιερό ή βωμό του Δία που υπήρχε στην νησίδα στην αρχαιότητα. Στην νησίδα βρίσκεται σήμερα το ξωκλήσι της Παναγίας της Διώτισσας, χτισμένο στη θέση της μονής της Παναγίας των Βλαχερνών που ήταν γνωστή σαν *η Παναγιά του Διός* και η νησίδα σαν *της Κυράς αφ' το Δία,*. Στην νησίδα έζησε εξόριστος ο αγιογράφος και ιερέας Νικόλαος Καντούνης ο οποίος αγιογράφησε και την εκκλησία.

## Παραπομπές

Κατηγορία:Περιφερειακή ενότητα Κεφαλληνίας
Κατηγορία:Ελληνικές βραχονησίδες
Μοναστήρι του Πιταρετί

Το **Μοναστήρι του Πιταρετί** ( ) είναι μεσαιωνικό Ορθόδοξο Χριστιανικό μοναστήρι στη Γεωργία, περίπου 26 χλμ. νοτιοδυτικά της πόλης Τετριτσκάρο, στο μχάρε Κβέμο Κάρτλι, νοτιοδυτικά της πρωτεύουσας Τιφλίδας.Το συγκρότημα κτιρίων του μοναστηριού περιλαμβάνει την εκκλησία της Θεοτόκου, ένα καμπαναριό, το ερειπωμένο τείχος και αρκετά μικρότερα βοηθητικά κτίρια. Η κύρια εκκλησία φαίνεται ότι χτίστηκε επί βασιλείας του Γεωργίου Δ' στις αρχές του 13ου αιώνα. 

Επί του παρόντος το μοναστήρι λειτουργεί και υπάγεται στην επισκοπή του Μαγκλίσι και Τσάλκα. 

## Ιστορία
Η εκκλησία του μοναστηριού χτίστηκε το 1213-1222 επί βασιλείας του Γεωργίου Δ'. Το μοναστήρι χρονολογείται του 13ου αιώνα. Μια επιγραφή του 14ου αιώνα αναφέρει έναν κτήτωρ - τον οικονόμο του Βασιλιά Γεωργίου Ε', τον Καβτάρ Κατσιμπάτζε, ο οποίος ήταν πρόγονος των Μπαρατασβίλι. 

Το μοναστήρι ήταν ιδιοκτησία και χώρος ταφής της ευγενούς οικογένειας των Κατσιμπάτζε- Μπαρατασβίλι και, από το 1536, των απογόνων τους - των Ορμπελισβίλι. Μια άλλη επιγραφή σε έναν πέτρινο τύμβο αναφέρει ότι ο Καπλάν Ορμπελισβίλι ανακαίνισε το μοναστήρι το 1671. 

Από τις αρχές του το μοναστήρι θεωρείτο ως ένα πνευματικό και λογοτεχνικό κέντρο, ιδιαίτερα κατά τον 17ο-18ο αιώνα. Κατά την περίοδο 1696-1730 το μοναστήρι είχε έναν διακεκριμένο αρχηγό, τον Ιώβ, ο οποίος είχε την υποστήριξη του Βασιλιά του Κάρτλι, Βαχτάνγκ ΣΤ'. Ο Ιώβ κατασκεύασε ένα κελάρι στην άκρη του μοναστηριού.  

Η βιβλιοθήκη της μονής ήταν περίφημη, με ευαγγέλια και χειρόγραφα. Σε αυτά συμπεριλαμβάνεται μία συλλογή από αρχαίους ύμνους που ήταν σημαντική στη μελέτη των αρχαίων Γεωργιανών συστημάτων γραφής και σημειολογίας. 

Το μοναστήρι του Πιταρετί ευημέρησε μέχρι το 1752 που αναγκάστηκε να κλείσει κατόπιν λεηλασίας από το Νταγκεστάν. Τότε εκκενώθηκε και έμεινε άδειο για πολύ καιρό.

## Περιγραφή
**Εκκλησία της Θεοτόκου:** είναι μία Γεωργιανή θολωτή εκκλησία, σταυροειδής βυζαντινού ρυθμού με ένα πλευρικό αίθριο, που έχει κοινά χαρακτηριστικά με των μοναστηριών της Μπετάνια, του Κβαταχέβι και  του Τιμοτεσουμπάνι.  

Το σχήμα της είναι σχεδόν τετράγωνο. Έχει μία είσοδο στα νότια. Στα ανατολικά χωρίζεται στα τρία: στην Αγία Τράπεζα, το βήμα και μία τραπεζαρία. Ο θόλος βρίσκεται στο κέντρο και στηρίζεται στις γωνίες της Αγίας Τράπεζας και σε δύο κολόνες στα δυτικά. Στο κυλινδρικό τύμπανο του θόλου υπάρχουν 12 διακοσμημένα, στενά και ψηλά παράθυρα.

Οι προσόψεις είναι διακοσμημένες, με έμφαση στις κόγχες και στους φεγγίτες. Ολόκληρο το εσωτερικό ήταν κάποτε τοιχογραφημένο, αλλά μόνο σημαντικά θραύσματα των τοιχογραφιών έχουν διασωθεί. 

**Καμπαναριό:** είναι τριώροφο. Στον πρώτο όροφο υπάρχει η είσοδος για το μοναστήρι και στον δεύτερο όροφο υπάρχουν 2 παράθυρα. 

**Κελάρι:** είναι ένα μεγάλο κτίριο που χρονολογείται του 1696. 

## Παραπομπές

Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Αχιλλέας Μαλαμίδης

Ο **Αχιλλέας Μαλαμίδης** ήταν Έλληνας πολιτικός.

## Βιογραφία

Εξελέγη για πρώτη φορά βουλευτής Σερρών στις εκλογές του Μαΐου 1915 και επανεξελέγη σε αυτές του Δεκεμβρίου 1915 (εξελέγη στις 23 Μαΐου 1916) και του 1920.

Στην κυβέρνηση Νικολάου Στράτου διετέλεσε υπουργός Εθνικής Οικονομίας.

## Παραπομπές


Κατηγορία:Βουλευτές Σερρών
Κατηγορία:Έλληνες υπουργοί Εθνικής Οικονομίας
Νικόλαος Δράκος

Ο **Νικόλαος Δράκος** ήταν Έλληνας αξιωματικός του στρατού.

## Βιογραφικά στοιχεία

Γεννήθηκε στην Αθήνα και ήταν γιος του Ιωάννη Δράκου, αξιωματικού του στρατού και υπουργού, και της Αικατερίνης Δαγκλή. Αποφοίτησε από στη Στρατιωτική Σχολή Ευελπίδων και ακολούθησε στρατιωτική σταδιοδρομία ως αξιωματικός του Πυροβολικού.

Στην κυβέρνηση Σπυρίδωνα Λάμπρου ανέλαβε υπουργός Στρατιωτικών.

Ήταν παντρεμένος με την Αιμιλία Μπότσαρη, κόρη του Δημητρίου Μπότσαρη, και είχαν αποκτήσει παιδιά.

## Παραπομπές

Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υπουργοί Στρατιωτικών
Ν
Άλια

Ο όρος **Άλια** μπορεί να αναφέρεται σε:

* Άλια (Σικελία), σικελική κοινότητα
* Ελ Αλία, πόλη της Τυνησίας
Ρεματόνησα Κιμώλου

Τα **Ρεματόνησα** είναι βραχονησίδες της Κιμώλου. Βρίσκονται στο θαλάσσιο πέρασμα Κιμώλου - Πολυαίγου, νοτιοανατολικά της βραχώδους ακτής του Καρρά και αποτελούν ψαρότοπο του νησιού****.

## Εξωτερικοί σύνδεσμοι
* Χάρτης της Κιμώλου από τον ιστότοπο του Δήμου Κιμώλου

## Παραπομπές


Κατηγορία:Βραχονησίδες της Κιμώλου
Κατηγορία:Νησιωτικά συμπλέγματα Ελλάδας
Υψηλό Συμβούλιο της Αντιβασιλείας

Το **Υψηλό Συμβούλιο της Αντιβασιλείας** ήταν πολιτικό όργανο στο Πριγκιπάτο της Αλβανίας από τις 30 Ιανουαρίου 1920 έως τις 31 Ιανουαρίου 1925. Τα μέλη του ήταν: 

;1. 30 Ιανουαρίου 1920 – 25 Δεκεμβρίου 1921:
* Ακίφ Πασάς Μπιτσάκου (1860/1861 – 1926)) (έως 22 Δεκεμβρίου 1921) 
* Λουίτζ Μπούμτσι (1872–1945) (έως 22 Δεκεμβρίου 1921) 
* Αμπντί Μπέης Τοπτάνι (1864–1942) 
* Μιχάλ Τουρτούλι (1847–1935)  

;2. 25 Δεκεμβρίου 1921 – 31 Ιανουαρίου 1925:
* Ομέρ Πασάς Βριόνι (1839–1928) (έως 22 Ιανουαρίου 1922) 
* Ντοκ Πιστούλι (;–;) (Μέχρι τις 22 Ιανουαρίου 1922) 
* Σοτίρ Πέτσι (1873–1932) 
* Ρεφίκ Μπέης Τοπτάνι (;–;) 
* Τζαφέρ Ούπι (1880–1940) (από τις 2 Δεκεμβρίου 1922) 
* Γκιον Τσόμπα (;–;) (Από τις 2 Δεκεμβρίου 1922) 

Από τις 2 Ιουλίου 1924 έως τις 24 Δεκεμβρίου 1924, ο Φαν Νόλι ήταν προσωρινός ηγέτης του Ανώτατου Συμβουλίου. 

## Παραπομπές


Κατηγορία:Ιστορία της Αλβανίας
Κατηγορία:Πολιτική της Αλβανίας
Πανελλήνιο Πρωτάθλημα Ενόργανης Γυμναστικής

Το **Πανελλήνιο Πρωτάθλημα Ενόργανης Γυμναστικής** είναι το εθνικό πρωτάθλημα ενόργανης γυμναστικής της Ελλάδας το οποίο διοργανώνεται ετησίως από την Ελληνική Γυμναστική Ομοσπονδία (ΕΓΟ).

Η διοργάνωση πραγματοποιήθηκε για πρώτη φορά υπό την αιγίδα του Συνδέσμου Ελληνικών Γυμναστικών Αθλητικών Σωματείων (ΣΕΓΑΣ) στη Θεσσαλονίκη το 1971. Από το 1997 διεξάγεται από την Ελληνική Γυμναστική Ομοσπονδία (ΕΓΟ).

## Ιστορία
Στην Ελλάδα η ενόργανη γυμναστική εμφανίστηκε λίγο μετά την ίδρυση του νεοσύστατου ελληνικού κράτους, με την έλευση του βασιλιά Όθωνα το 1834. Οι πρώτοι οργανωμένοι αγώνες γυμναστικής έγιναν το 1889 στην τέταρτη Ζάππεια Ολυμπιάδα με πρωτοβουλία του Ιωάννη Φωκιανού ο οποίος θεωρείται θεμελιωτής της ενόργανης γυμναστικής. Το 1890 πραγματοποιήθηκαν στο κεντρικό γυμναστήριο ασκουμένων της Αθήνας οι ετήσιοι αγώνες στο δίζυγο, στους κρίκους και στο μονόζυγο. Αγώνες γυμναστικής διεξήγαγε και ο Πανελλήνιος Γυμναστικός Σύλλογος ύστερα από την ίδρυσή του το 1891.

Μετά την τέλεση των πρώτων σύγχρονων Ολυμπιακών αγώνων διοργανώσεις ενόργανης γυμναστικής πραγματοποιήθηκαν για τα επόμενα 15 χρόνια. Με την έναρξη των Βαλκανικών Πολέμων, κάθε αθλητική δραστηριότητα πέρασε σε δεύτερη μοίρα και σταδιακά η αγωνιστική γυμναστική έπαψε να εξασκείται σε οργανωμένη μορφή με αποτέλεσμα να μείνει στην αφάνεια για πολλά χρόνια.

Με τη σημερινή της μορφή εμφανίστηκε στις αρχές της δεκαετίας του 1960. Το 1968 ξεκίνησε η ανάπτυξη του αθλήματος με επίκεντρο τη Θεσσαλονίκη και με πρωτεργάτρια την Ουγγαρέζα πρώην πρωταθλήτρια της ενόργανης γυμναστικής Νέλι Τσάπο – Άνταλ.

Το πρώτο πανελλήνιο πρωτάθλημα πραγματοποιήθηκε στο Παλέ ντε Σπορ, στη Θεσσαλονίκη μεταξύ 22 και 24 Απριλίου του 1971. Το πρωτάθλημα διοργανώθηκε από τον Σύνδεσμο Ελληνικών Γυμναστικών Αθλητικών Σωματείων (ΣΕΓΑΣ) ο οποίος υπήρξε ο επίσημος φορέας του πρωταθλήματος μέχρι και το 1996. Στους αγώνες διεξήχθησαν οι κατηγορίες Α΄ (Ανδρών–Γυναικών), Β΄ και Γ΄ και συμμετείχαν 7 σύλλογοι. Ο Νίκος Γραμματικάκης του Ολυμπιακού και η Νούλη Γιαννιτσοπούλου του Πανθεσσαλονίκειου έγιναν οι πρώτοι πρωταθλητές στην ιστορία του τουρνουά στο σύνθετο ατομικό.

Από το 1997 το πρωτάθλημα διεξάγεται από την Ελληνική Γυμναστική Ομοσπονδία (ΕΓΟ) που ιδρύθηκε επίσημα τον Φεβρουάριο του ίδιου έτους.
### Διοργανώσεις

;Σημείωση
Η πρώτη ομάδα στον πίνακα μεταλλίων μετά την ολοκλήρωση των αγώνων αναδεικνύεται πρωταθλήτρια. Στον πίνακα μεταλλίων περιλαμβάνεται και το Ομαδικό.

### Σύνολο τίτλων
#### Άνδρες

#### Γυναίκες

## Παραπομπές


## Εξωτερικοί σύνδεσμοι
*Επίσημη ιστοσελίδα της Ελληνική Γυμναστικής Ομοσπονδίας
*Ελληνική Γυμναστική Ομοσπονδία — Αρχείο Αποτελεσμάτων (2009—τώρα)
*Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα (1971—2013) στο Internet Archive

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Πρωταθλητές Ελλάδος
Jump in the Fire

To " **Jump in the Fire**" είναι ένα τραγούδι του αμερικανικού thrash metal συγκροτήματος Metallica, το οποίο συμπεριλήφθηκε στον ντεμπούτο δίσκο τους *[[Kill 'Em All]]*, του 1983. Την επόμενη χρονιά κυκλοφόρησε και ως single, το δεύτερο, γενικότερα, του συγκροτήματος αλλά και του δίσκου αυτού. Είχε κυκλοφορήσει, μαζί με το "Phantom Lord" και το "Seek & Destroy", σε live εκτελέσεις, οι οποίες όμως πραγματικά δεν ήταν Live, αλλά το ίδιο το συγκρότημα είχε προσθέσει ιαχές κοινού. 

Αυτό το κομμάτι είναι ένα από τα πρώτα κομμάτια που συνέθεσαν  οι Metallica, μαζί με το "No Remorse" και το "Hit the Lights", τα οποία είχαν συμπεριληφθεί στο ακυκλοφόρητο πρώτο τους demo *Ron McGovney's '82 Garage*. Τους στίχους του κομματιού τους είχε γράψει ο τότε 16χρονος Dave Mustaine και αφορούσαν το σεξ, οπότε μαζί με τους James Hetfield και Lars Ulrich, το δούλεψαν ξανά. Με τον τελευταίο να λέει ότι  είχαν γράψει το κομμάτι εμπνευσμένοι από το πολύ δημοφιλές "Run to the Hills" των Iron Maiden. 

Το κομμάτι παίζεται περιστασιακά σε live εμφανίσεις των Metallica, με τη διαφορά ότι από το καθιερωμένο κούρδισμα, το παίζουν έναν τόνο κάτω. Το εξώφυλλο της πρώτης κυκλοφορίας αναπαριστά έναν δαίμονα, ο οποίος είχε εμπνευστεί από το μυθιστόρημα *The Devils of D-Day* , του 1978. Το 2009, η εικονιζόμενη φιγούρα έγινε παιχνίδι, που κυκλοφόρησε από τη MediCom Toy Inc., με αρχική τιμή στα 99.99$. Με ύψος περίπου 30 εκατοστά, πουλήθηκε αποκλειστικά online, με άκρως περιορισμένη διαθεσιμότητα, αφού φτιάχτηκαν μόλις 1000 κομμάτια. 

## Παραπομπές


## Εξωτερικοί σύνδεσμοι
* Original work by Les Edwards used for the artwork of the single "Jump in the Fire"
* "Jump in the Fire" lyrics

Κατηγορία:Τραγούδια του 1983
Κατηγορία:Singles του 1984
Κατηγορία:Τραγούδια των Metallica
Κατηγορία:Singles της Megaforce Records
Γκραν Πρι Γερμανίας 2019 (Φόρμουλα 1)

Το **Γκραν Πρι Γερμανίας 2019** ήταν ο 11ος αγώνας στο Παγκόσμιο πρωτάθλημα Φόρμουλα 1 (2019) και διεξήχθη στην πίστα Hockenheim στο Χόκενχαϊμ της Γερμανίας το τριήμερο 26-28 Ιουλίου 2019.

## Πρόγραμμα τριημέρου

## Ελαστικά

Η Pirelli από το 2019 εφαρμόζει αλλαγές όσον αφορά τα ελαστικά. Συγκεκριμένα αποφασίστηκε να απλοποιηθεί η ποικιλία των ελαστικών και πλέον σε όλους τους αγώνες η άσπρη γόμα θα είναι η σκληρή, η κίτρινη θα είναι η μεσαία και η κόκκινη θα είναι η μαλακή. Παρότι τα χρώματα θα είναι πάντα 3 συγκεκριμένα (στεγνά), τα ελαστικά που έχει η Pirelli διαθέσιμα είναι 5 και σε κάθε αγώνα θα επιλέγονται 3 από αυτά ανάλογα με τις ανάγκες της κάθε πίστας. Οι ονομασίες των ελαστικών είναι: C1, C2, C3, C4, C5, με την C1 να είναι η πιο σκληρή και την C5 η πιο μαλακή. 

## Συμμετέχοντες και επιλεγμένα ελαστικά

Εδώ βλέπετε ποιοι οδηγοί θα συμμετάσχουν στον αγώνα και ποια ελαστικά έχουν διαλέξει για το τριήμερο.

## Ελεύθερα δοκιμαστικά
### Free Practice 1 (FP1)
Στα πρώτα δοκιμαστικά της Παρασκευής, στις 26 Ιουλίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 2 (FP2)

Στα δεύτερα δοκιμαστικά της Παρασκευής, στις 26 Ιουλίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 3 (FP3)

Στα τρίτα δοκιμαστικά του Σαββάτου, στις 27 Ιουλίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 27 Ιουλίου 2019 λίγες ώρες μετά το FP3. Την Pole Position κέρδισε ο Λιούις Χάμιλτον με τον Μαξ Φερστάπεν να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 28 Ιουλίου 2019.

### Ποινές

Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

&nbsp;– Συμπεριλαμβάνεται και 1 πόντος για τον ταχύτερο γύρο του αγώνα.
&nbsp;– Ο Κίμι Ράικονεν δέχθηκε ποινή 30 δευτερολέπτων μετά το τέλος του αγώνα για χρήση οδηγικών βοηθημάτων στην εκκίνηση.
&nbsp;– Ο Αντόνιο Τζιοβινάτσι δέχθηκε ποινή 30 δευτερολέπτων μετά το τέλος του αγώνα για χρήση οδηγικών βοηθημάτων στην εκκίνηση.
**†**&nbsp;- Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.

### Βαθμολογίες μετά τον αγώνα

;Βαθμολογία οδηγών

;Βαθμολογία κατασκευαστών

* **Σημείωση**: Και στις δύο βαθμολογίες αναγράφονται μόνο οι πέντε πρώτοι.

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2019
Κατηγορία:Αθλητισμός στη Γερμανία
Ανδρέας Γεωργίου

Το όνομα Ανδρέας Γεωργίου μπορεί να αναφέρεται σε:

*Ανδρέας Γεωργίου (ηθοποιός)
*Ανδρέας Γεωργίου (οικονομολόγος)
*Ανδρέας Γεωργίου (Κύπριος βουλευτής)
Ανδρέας Γεωργίου (βουλευτής)

Ο **Ανδρέας Γεωργίου** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένος με τον ΔΗΣΥ την περίοδο 1987-1996.

## Βιογραφικά στοιχεία
Ο Ανδρέας Γεωργίου γεννήθηκε στην Λάρνακα τον Μάιο του 1953. Ομιλούσε, πέρα από την ελληνική, την αγγλική γλώσσα. Σπούδασε νομική και εργαζόταν ως δικηγόρος και νομικός σύμβουλος. Απεβίωσε στις 20 Νοεμβρίου 2021. Αδελφός του ήταν ο Γεώργιος Γεωργίου. 

## Πολιτική διαδρομή
Συμμετείχε στις βουλευτικές εκλογές του 1985 στην Εκλογική Περιφέρεια Λάρνακας με τον ΔΗΣΥ αλλά δεν εξελέγη. Ωστόσο, λόγω του θανάτου βουλευτή του ΔΗΣΥ στην εκλογική περιφέρεια Λάρνακας Γεώργιου Τζιρκώτη, ο Ανδρέας Γεωργίου ανέλαβε καθήκοντα βουλευτή στις 4 Ιουνίου 1987 ως πρώτον επιλαχών, για την Ε΄ Κοινοβουλευτική Περίοδο. Επανεξελέγη στις βουλευτικές εκλογές του 1991 για την ΣΤ΄ Κοινοβουλευτική Περίοδο. 

## Παραπομπές

## Πηγές
* 

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λάρνακας
Κατηγορία:Κύπριοι δικηγόροι
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κώστας Ηλιάδης

Ο **Κώστας Ηλιάδης** είναι Ελληνοκύπριος πολιτικός. Διετέλεσε Υπουργός Άμυνας και βουλευτής στην Εκλογική Περιφέρεια Λάρνακας εκλεγμένος με το ΔΗΚΟ.

## Βιογραφικά στοιχεία
Ο Κώστας Ηλιάδης γεννήθηκε στη Λάρνακα στις 18 Σεπτεμβρίου 1950. Ομιλεί, πέρα από την ελληνική, την αγγλική και τη γαλλική γλώσσα. Σπούδασε ιατρική με ειδικότητα στην παθολογία στο Εθνικό και Καποδιστριακό Πανεπιστήμιο Αθηνών. Συνέχισε με μεταπτυχιακές σπουδές στο ίδιο πανεπιστήμιο όπου αναγορεύθηκε σε διδάκτωρ ιατρικής. Εργάζεται ως παθολόγος.

Είναι νυμφευμένος με την Ίδη Ηλιάδη και έχει μία κόρη.

## Πολιτική διαδρομή
Εκλέχθηκε βουλευτής στις βουλευτικές εκλογές του 1991 στην Εκλογική Περιφέρεια Λάρνακας με το ΔΗΚΟ για την ΣΤ΄ Κοινοβουλευτική Περίοδο. Ως βουλευτής, διετέλεσε μέλος της Κοινοβουλευτικής Επιτροπής Εσωτερικών, της Κοινοβουλευτικής Επιτροπής Υγείας και της Κοινοβουλευτικής Επιτροπής Κανονισμού της Βουλής και Δικαιωμάτων των μελών του Σώματος.

Στις 27 Φεβρουαρίου 1993 διορίστηκε Υπουργός Άμυνας στην κυβέρνηση Γλαύκου Κληρίδη.

Στις προεδρικές εκλογές του 1998 διαφώνησε με την απόφαση του ΔΗΚΟ για στήριξη του Γιώργου Ιακώβου και αποχώρησε από το κόμμα. Στις προεδρικές εκλογές του 2003 υποστήριξε τον Αλέκο Μαρκίδη.

Στις βουλευτικές εκλογές του 2011 συμμετείχε στο ψηφοδέλτιο του ΔΗΣΥ ως αριστίνδην υποψήφιος, αλλά δεν εξελέγη.

## Παραπομπές

## Πηγές
*

|-

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λάρνακας
Κατηγορία:Κύπριοι ιατροί
Κατηγορία:Κύπριοι παθολόγοι
Κατηγορία:Υπουργοί Άμυνας (Κύπρος)
Κατηγορία:Κυβέρνηση Γλαύκου Κληρίδη 1993
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Άγιοι Θεόδωροι Κεχρινιάς Αιτωλοακαρνανίας

Οι **Άγιοι Θεόδωροι** είναι συνοικισμός της Κεχρινιάς στην Περιφερειακή Ενότητα Αιτωλοακαρνανίας.

## Γεωγραφία - ιστορία
Οι Άγιοι Θεόδωροι βρίσκονται βορειοανατολικά της λίμνης Αμβρακίας σε απόσταση 12,5 χλμ. ΝΑ. από την Αμφιλοχία και 5 χλμ. Β. από την Κεχρινιά. Επίσημα αναφέρεται για πρώτη φορά το 1991 να ανήκει στην τότε κοινότητα Κεχρινιάς, με πληθυσμό 38 κατοίκων. Σύμφωνα με το σχέδιο Καλλικράτης, μαζί με τους οικισμούς Κεχρινιά , Κομποθέκλα, Κάναλος, Μακρυχώρια και Φαλαγγιάς αποτελούν την Τοπική Κοινότητα Κεχρινιάς που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 36 κατοίκων.

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Γεώργιος Γεωργίου (βουλευτής Λάρνακας)

Ο **Γεώργιος Γεωργίου** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένος με τον ΔΗΣΥ την περίοδο 1981-1984.

## Βιογραφικά στοιχεία
Ο Γεώργιος Γεωργίου γεννήθηκε στην Λάρνακα το 1949. Ομιλούσε, πέρα από την ελληνική, την αγγλική γλώσσα. Σπούδασε νομική και εργαζόταν ως δικηγόρος. Ήταν αδελφός του Ανδρέα Γεωργίου.

Απεβίωσε στις 31 Ιανουαρίου 2018.

## Πολιτική διαδρομή
Εξελέγη βουλευτής στις βουλευτικές εκλογές του 1981 στην Εκλογική Περιφέρεια Λάρνακας με τον ΔΗΣΥ για την Δ΄ Κοινοβουλευτική Περίοδο. Ωστόσο, το 1984 απώλεσε τη βουλευτική έδρα μετά από απόφαση του Ανώτατου Δικαστηρίου Κύπρου.

## Παραπομπές

## Πηγές
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λάρνακας
Κατηγορία:Κύπριοι δικηγόροι
Κατηγορία:Βουλευτές Δ΄ Κοινοβουλευτικής Περιόδου (Κύπρος)
Χαμζά μπιν Λάντεν

Ο **Χαμζά μπιν Λάντεν** (αραβικά: حمزة بن أسامة بن محمد بن عوض بن لادن, γεννήθηκε το 1989 και πέθανε μεταξύ 2017 και 2019) ήταν γιος του Οσάμα μπιν Λάντεν. Ο πατέρας του, όπως και ο αδερφός του Καλίντ, σκοτώθηκαν κατά την επιχείρηση 2011 Navy SEAL.

## Βιογραφία
Τον Ιανουάριο 2001, ο Χαμζά (τότε 12 ετών), ο πατέρας του και άλλα μέλη της οικογένειας παρευρέθηκαν στον γάμο του αδερφού του Μοχάμεντ μπιν Λάντεν στο Κανταχάρ του νοτίου Αφγανιστάν. Ένα βίντεο που τραβήχτηκε στην επαρχία Γκαζνί τον Νοέμβριο του ίδιου έτους δείχνει τον Χαμζά και μερικά από τα αδέρφια του σε ένα ελικόπτερο των ΗΠΑ να συνεργάζονται με τους Ταλιμπάν.

Τον Μάρτιο 2003, υπήρχαν ισχυρισμοί ότι ο Χαμζά και ο αδερφός του Σαάντ μπιν Λάντεν είχαν τραυματιστεί και αιχμαλωτιστεί στο Ριμπάτ του Αφγανιστάν. Ο ισχυρισμός τελικά αποδείχθηκε λανθασμένος.

Ο Χαμζά παντρεύτηκε σε ηλικία 17 ετών την κόρη του Αμντουλάχ Αχμέτ Αμντουλάχ.

Τον Αύγουστο του 2018, η εφημερίδα *[[The Guardian]]* πρόβαλε τους ισχυρισμούς των θείων του Χαμζά ότι είχε παντρευτεί την κόρη του αεροπειρατή της 11ης Σεπτεμβρίου Μοχάμεντ Άτα. Ωστόσο, ο αδερφός του Ομάρ μπιν Λάντεν διέψευσε το δημοσίευμα. Η τελευταία του δημόσια δήλωση έγινε το 2018. Σύμφωνα με αναφορές ήταν ήδη νεκρός όταν τον Φεβρουάριο του 2019 επικηρύχθηκε από το αμερικανικό υπουργείο Εξωτερικών.

Στις 31 Ιουλίου 2019 ανακοινώθηκε ότι σκοτώθηκε (πιθανόν το 2017 ή το 2018) στη διάρκεια αμερικανικής αεροπορικής επίθεσης.

## Παραπομπές

## Εξωτερικοί σύνδεσμοι
*  Jon Gambrell, Born into al-Qaida: Hamza bin Laden’s rise to prominence, Associated Press, 17 Μαρτίου 2019

Κατηγορία:Τρομοκρατία